《次韵子济兄送行》
宋代·李洪

春草年年愁望匀，鸰原鼎足叹离分。
恶诗恨别江南社，驽马惭辞冀北群。
细雨催行将食冷，片帆归省待风薰。
赠言况得珠玑句，笔陈翩翩妙五云。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。